จังหวัดเชียงราย

"เชียงราย" เปลี่ยนทางมาที่นี่ สำหรับความหมายอื่น ดูที่ เชียงราย (แก้ความกำกวม)
| จังหวัดเชียงราย |
| --- | --- |
จังหวัด
การถอดเสียงอักษรโรมัน
 • อักษรโรมัน: Changwat Chiang Rai
ตามเข็มนาฬิกาจากด้านบน:   พระบรมราชานุสาวรีย์พญามังราย  วัดพระแก้ว  วัดร่องขุ่น  สามเหลี่ยมทองคำในอำเภอเชียงแสน  หอนาฬิกาเมืองเชียงราย  พระตำหนักดอยตุง 
   ธง ตรา
คำขวัญ: เหนือสุดในสยาม   ชายแดนสามแผ่นดิน   ถิ่นวัฒนธรรมล้านนา   ล้ำค่าพระธาตุดอยตุง
แผนที่ประเทศไทย จังหวัดเชียงรายเน้นสีแดงแผนที่ประเทศไทย จังหวัดเชียงรายเน้นสีแดง
ประเทศ:  ไทย
การปกครอง
 • ผู้ว่าราชการ : ชรินทร์ ทองสุข   (ตั้งแต่ พ.ศ. 2567) 
 • นายก อบจ. : อทิตาธร วันไชยธนวงศ์   (ตั้งแต่ พ.ศ. 2563) 
พื้นที่ 
 • ทั้งหมด: 11,678.4 ตร.กม. (4,509.1 ตร.ไมล์)
อันดับพื้นที่: อันดับที่ 12
ประชากร (พ.ศ. 2567)
 • ทั้งหมด: 1,297,657 คน
 • อันดับ: อันดับที่ 14
 • ความหนาแน่น: 111.12 คน/ตร.กม. (287.8 คน/ตร.ไมล์)
รหัส ISO 3166: TH-57 
ชื่อไทยอื่น ๆ: เวียงไชยนารายณ์ และพันธุมติรัตนอณาเขต
สัญลักษณ์ประจำจังหวัด
 • ต้นไม้: กาซะลองคำ
 • ดอกไม้: พวงแสด
 • สัตว์น้ำ: ปลาบึก
ศาลากลางจังหวัด
 • ที่ตั้ง: ถนนแม่ฟ้าหลวง ตำบลริมกก อำเภอเมืองเชียงราย จังหวัดเชียงราย 57100
 • โทรศัพท์: 0 5371 9143
เว็บไซต์: www.chiangrai.go.th
 
 ส่วนหนึ่งของสารานุกรมประเทศไทย
เชียงราย (ไทยถิ่นเหนือ: ᨩ᩠ᨿᨦᩁᩣ᩠ᨿ, เจียงฮาย) เป็นจังหวัดที่ตั้งอยู่ในภาคเหนือของประเทศไทย ตั้งอยู่ทางทิศเหนือสุดของประเทศไทยในเชิงภูมิศาสตร์ มีอาณาเขตติดต่อกับประเทศพม่าและประเทศลาวทางทิศเหนือและทิศตะวันออก, จังหวัดพะเยาและจังหวัดลำปางทางทิศใต้ และจังหวัดเชียงใหม่ทางทิศตะวันตก จังหวัดเชียงรายเป็นพื้นที่ดั้งเดิมของชาวไทยวน ประกอบด้วยเมืองที่มีความสำคัญทางประวัติศาสตร์มาตั้งแต่ยุคก่อตั้ง หิรัญนครเงินยางเชียงแสน และ อาณาจักรล้านนา เช่น เมืองเงินยาง เมืองเชียงแสน และ เมืองเชียงราย จังหวัดเชียงรายแบ่งการปกครองออกเป็น 18 อำเภอ มีแม่น้ำกก แม่น้ำอิง แม่น้ำรวก และแม่น้ำโขง เป็นแม่น้ำสายสำคัญ ทำเลที่ตั้งของจังหวัดเชียงรายอยู่บริเวณรอยต่อระหว่าง 3 ประเทศ คือ ประเทศไทย ประเทศพม่า และประเทศลาว หรือรู้จักกันในนามของดินแดนสามเหลี่ยมทองคำ ในอดีตเคยเป็นแหล่งผลิตและขนส่งฝิ่นที่สำคัญของโลก ปัจจุบันจังหวัดเชียงรายเป็นหนึ่งในสถานที่ท่องเที่ยวสำคัญของประเทศไทย โดยในปี พ.ศ. 2561 มีจำนวนนักท่องเที่ยวรวมมากเป็นอันดับสองในภาคเหนือ รองจากจังหวัดเชียงใหม่ จำนวนราว 3,600,000 คน คิดเป็นชาวต่างชาติราว 620,000 คน สร้างรายได้ให้กับจังหวัดราว 28,500 ล้านบาท โดยมีท่าอากาศยานประจำจังหวัดคือท่าอากาศยานนานาชาติแม่ฟ้าหลวง  เศรษฐกิจของจังหวัดเชียงรายมาจากเกษตรกรรมเป็นหลัก โดยมาจากการเกษตร การป่าไม้ และประมง ซึ่งมีมูลค่ารวมกว่า 32,500 ล้านบาท
| --- | --- |

จังหวัดเชียงราย
"เชียงราย" ในภาษาไทย (บน) และในคำเมืองอักษรธรรมล้านนา (ล่าง)
ชื่อภาษาไทย
อักษรไทย: เชียงราย
อักษรโรมัน: Chiang Rai
ชื่อคำเมือง
อักษรธรรมล้านนา: ᨩ᩠ᨿᨦᩁᩣ᩠ᨿ
อักษรไทย: เจียงฮาย
 
เมืองเชียงรายมีประวัติศาสตร์อันยาวนาน เป็นที่ตั้งของหิรัญนครเงินยางเชียงแสน ซึ่งเป็นนครหลวงก่อนการกำเนิดอาณาจักรล้านนา มี "คำเมือง" เป็นภาษาท้องถิ่น มีเอกลักษณ์เฉพาะตัวทั้งด้านศิลปะ ประเพณีวัฒนธรรมที่มีความหลากหลายทางชาติพันธุ์ในรูปแบบล้านนา ไทใหญ่ ไทเขิน และไทลื้อจากสิบสองปันนาผสมผสานกัน นอกจากนี้จังหวัดเชียงรายยังขึ้นชื่อว่าเป็น "เมืองศิลปะ"และเป็นที่เกิดของศิลปินที่มีอิทธิพลอย่างมากในวงการศิลปะไทย โดยเฉพาะ ถวัลย์ ดัชนี ผู้สร้างสรรค์บ้านดำ และเฉลิมชัย โฆษิตพิพัฒน์ ผู้สร้างสรรค์วัดร่องขุ่นและหอนาฬิกาเมืองเชียงราย สถานที่ท่องเที่ยวสำคัญของเชียงรายที่มีเอกลักษณ์เฉพาะของศิลปิน และเป็นแบบอย่างของวัดร่องเสือเต้นซึ่งเป็นอีกสถานที่ท่องเที่ยวสำคัญ